กฎกระทรวง
กฎกระทรวง
ฉบับที่
๔๓๗ (พ.ศ. ๒๕๔๒)
ออกตามความในพระราชบัญญัติการผังเมือง
พ.ศ. ๒๕๑๘
---------

 อาศัยอำนาจตามความในมาตรา
๕ แห่งพระราชบัญญัติการผังเมือง พ.ศ. 
๒๕๑๘ และมาตรา ๒๖ วรรคหนึ่ง แห่งพระราชบัญญัติการผังเมือง
พ.ศ. ๒๕๑๘ ซึ่งแก้ไขเพิ่มเติม
โดยพระราชบัญญัติการผังเมือง (ฉบับที่ ๓) พ.ศ. ๒๕๓๕
อันเป็นพระราชบัญญัติที่มีบทบัญญัติ
บางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ 
มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวง
มหาดไทยออกกฎกระทรวงไว้ ดังต่อไปนี้
 ข้อ
๑ กฎกระทรวงนี้ให้ใช้บังคับได้มีกำหนดห้าปี
 ข้อ
๒ ให้ใช้บังคับผังเมืองรวม ในท้องที่ตำบลสร้อยฟ้า ตำบลคลองตาคด ตำบล
บ้านเลือก ตำบลโพธาราม ตำบลท่าชุมพล ตำบลบ้านฆ้อง
ตำบลคลองข่อย และตำบลบ้านสิงห์ 
อำเภอโพธาราม จังหวัดราชบุรี
ภายในแนวเขตตามแผนที่ท้ายกฎกระทรวงนี้
 ข้อ
๓ การวางและจัดทำผังเมืองรวมตามกฎกระทรวงนี้ มีวัตถุประสงค์เพื่อใช้
เป็นแนวทางในการพัฒนา การดำรงรักษาเมืองและบริเวณที่เกี่ยวข้องหรือชนบท
ในด้านการใช้
ประโยชน์ในทรัพย์สินการคมนาคมและการขนส่ง การสาธารณูปโภค
บริการสาธารณะ และสภาพ
แวดล้อมในบริเวณแนวเขตตามข้อ ๒
ให้สอดคล้องกับการพัฒนาระบบเศรษฐกิจและสังคมของ
ประเทศตามแผนพัฒนาเศรษฐกิจและสังคมแห่งชาติ
 ข้อ
๔ ผังเมืองรวมตามกฎกระทรวงนี้ มีนโยบายและมาตรการเพื่อจัดระบบการ
ใช้ประโยชน์ที่ดินให้มีประสิทธิภาพ
สามารถรองรับและสอดคล้องกับการขยายตัวของชุมชนใน
อนาคต ส่งเสริมและพัฒนาเศรษฐกิจและโครงข่ายบริการสาธารณะ
โดยมีสาระสำคัญดังต่อไปนี้
 (๑)
ส่งเสริมชุมชนเมืองให้เป็นศูนย์กลางการบริหาร การปกครอง การศึกษา 
การคมนาคม และการขนส่งของอำเภอโพธาราม จังหวัดราชบุรี
 (๒)
ส่งเสริมการพัฒนาด้านที่อยู่อาศัย และพาณิชยกรรม ให้สอดคล้องกับการ
ขยายตัวของชุมชนและระบบเศรษฐกิจของอำเภอโพธาราม
จังหวัดราชบุรี
 (๓)
ส่งเสริมการพัฒนาด้านอตุสาหกรรมการเกษตร อุตสาหกรรมบริการ และ
อุตสาหกรรมอื่น ๆ ที่ใช้วัตถุดิบในท้องถิ่น
 (๔)
พัฒนาการบริการทางด้านสังคม การสาธารณูปโภคและสาธารณูปการให้
เพียงพอและได้มาตรฐาน
 (๕)
อนุรักษ์ทรัพยากรธรรมชาติและสิ่งแวดล้อม
 ข้อ
๕ การใช้ประโยชน์ที่ดินภายในเขตผังเมืองรวม ให้เป็นไปตามแผนผังกำหนด
การใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งและรายการ
ประกอบแผนผังท้ายกฎกระทรวงนี้
 ข้อ
๖ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้
จำแนกประเภทและแสดงโครงการคมนาคมและขนส่งท้ายกฎกระทรวง
ให้เป็นไปดังต่อไปนี้
 (๑)
ที่ดินในบริเวณหมายเลข ๑.๑ ถึงหมายเลข ๑.๘ ที่กำหนดไว้เป็นสีเหลือง 
ให้เป็นที่ดินประเภทที่อยู่อาศัยหนาแน่นน้อย
 (๒)
ที่ดินในบริเวณหมายเลข ๒.๑ ถึงหมายเลข ๒.๖ ที่กำหนดไว้เป็นสีส้ม 
ให้เป็นที่ดินประเภทที่อยู่อาศัยหนาแน่นปานกลาง
 (๓)
ที่ดินในบริเวณหมายเลข ๓.๑ ถึงหมายเลข ๓.๖ ที่กำหนดไว้เป็นสีแดง
ให้เป็นที่ดินประเภทพาณิชยกรรมและที่อยู่อาศัยหนาแน่นมาก
 (๔)
ที่ดินในบริเวณหมายเลข ๔ ที่กำหนดไว้เป็นสีม่วงอ่อน ให้เป็นที่ดินประเภท
อุตสาหกรรมเฉพาะกิจ
 (๕)
ที่ดินในบริเวณหมายเลข ๕.๑ ถึงหมายเลข ๕.๘ ที่กำหนดไว้เป็นสีเขียว
ให้เป็นที่ดินประเภทชนบทและเกษตรกรรม
 (๖)
ที่ดินในบริเวณหมายเลข ๖.๑ ถึงหมายเลข ๖.๔ ที่กำหนดไว้เป็นสีเขียวอ่อน
ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม
 (๗)
ที่ดินในบริเวณหมายเลข ๗.๑ ถึงหมายเลข ๗.๖ ที่กำหนดไว้เป็นสีเขียว
มะกอก ให้เป็นที่ดินประเภทสภาบันการศึกษา
 (๘)
ที่ดินในบริเวณหมายเลข ๘.๑ ถึงหมายเลข ๘.๘ ที่กำหนดไว้เป็น สีเทาอ่อน 
ให้เป็นที่ดินประเภทสถาบันศาสนา 
 (๙)
ที่ดินในบริเวณหมายเลข ๙.๑ ถึงหมายเลข ๙.๑๑ ที่กำหนดไว้เป็นสีน้ำเงิน 
ให้เป็นที่ดินประเภทสถาบันราชการ
การสาธารณูปโภคและสาธารณูปการ
 (๑๐)
ที่ดินในบริเวณแนวถนนโครงการแบบ ก ที่กำหนดไว้เป็นสีชมพู ให้เป็นที่
ประเภทโครงการคมนาคมและขนส่ง
 ข้อ
๗ ที่ดินประเภทที่อยู่อาศัยหนาแน่นน้อย ให้ใช้ประโยชน์เพื่อการอยู่อาศัย 
สถาบันราชการ การสาธารณูปโภคและสาธารณูปการเป็นส่วนใหญ่
สำหรับการใช้พื้นที่เพื่อกิจการ
อื่น
ให้ใช้ที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต
และห้ามใช้ประโยชน์ที่ดิน
เพื่อกิจการตามที่กำหนดดังต่อไปนี้
 (๑)
โรงงานทุกจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงาน 
เว้นแต่โรงงานปรับคุณภาพของเสียรวมของชุมชน
 (๒)
สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซ
ปิโตรเลียมเหลว แต่ไม่หมายความรวมถึงสถานีบริการ
ร้านจำหน่ายก๊าซ สถานที่ใช้ก๊าซ และสถาน
ที่จำหน่ายอาหารที่ใช้ก๊าซ
 (๓)
เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่า ตาม
กฎหมายว่าด้วยการสงวนและคุ้มครองสัตว์ป่า เพื่อการค้า
 (๔)
สุสานและฌาปนสถานตามกฎหมายว่าด้วยสุสานและฌาปนสถาน
 (๕)
กำจัดมูลฝอย
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๘ ที่ดินประเภทที่อยู่อาศัยหนาแน่นปานกลาง ให้ใช้ประโยชน์เพื่อการอยู่
อาศัย สถาบันราชการ
การสาธารณูปโภคและสาธารณูปการเป็นส่วนใหญ่ สำหรับการใช้พื้นที่เพื่อ
กิจการอื่น
ให้ใช้ที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต และห้ามใช้
ประโยชน์ที่ดินเพื่อกิจการตามที่กำหนดดังต่อไปนี้
 (๑)
โรงงานทุกจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงาน 
เว้นแต่โรงงานปรับคุณภาพของเสียรวมของชุมชน
 (๒)
สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซ
ปิโตรเลียมเหลว แต่ไม่หมายความรวมถึงสถานีบริการ
ร้านจำหน่ายก๊าซ สถานที่ใช้ก๊าซ และสถาน
ที่จำหน่ายอาหารที่ใช้ก๊าซ
 (๓)
เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่า ตาม
กฎหมายว่าด้วยการสงวนและคุ้มครองสัตว์ป่า เพื่อการค้า
 (๔)
สุสานและฌาปนสถานตามกฎหมายว่าด้วยสุสานและฌาปนสถาน
 (๕)
กำจัดมูลฝอย
 (๖)
ซื้อขายเศษวัสดุ
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๙ ที่ดินประเภทพาณิชยกรรมที่อยู่อาศัยหนาแน่นมาก ให้ใช้ประโยชน์เพื่อ
พาณิชยกรรม การอยู่อาศัย สถาบันราชการ
การสาธารณูปโภคและสาธารณูปการเป็นส่วนใหญ่ 
สำหรับการใช้พื้นที่เพื่อกิจการอื่น
ให้ใช้ที่ว่างไม่น้อยกว่าร้อยละเจ็ดสิบของแปลงที่ดินที่ยื่นขอ
อนุญาต
และห้ามใช้ประโยชน์ที่ดินเพื่อกิจการตามที่กำหนดดังต่อไปนี้
 (๑)
โรงงานทุกจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงาน 
เว้นแต่โรงงานปรับคุณภาพของเสียรวมของชุมชน
 (๒)
สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซ
ปิโตรเลียมเหลว แต่ไม่หมายความรวมถึงสถานีบริการ
ร้านจำหน่ายก๊าซ สถานที่ใช้ก๊าซ และสถาน
ที่จำหน่ายอาหารที่ใช้ก๊าซ
 (๓)
เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่า ตาม
กฎหมายว่าด้วยการสงวนและคุ้มครองสัตว์ป่า เพื่อการค้า
 (๔)
ไซโลเก็บผลิตผลทางการเกษตร
 (๕)
สุสานและฌาปนสถานตามกฎหมายว่าด้วยสุสานและฌาปนสถาน
 (๖)
กำจัดมูลฝอย
 (๗)
ซื้อขายเศษวัสดุ
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๑๐ ที่ดินประเภทอุตสาหรรมเฉพาะกิจ
ให้ใช้ประโยชน์เพื่ออุตสาหกรรมที่ให้
บริการแก่ชุมชน หรือคลังสินค้า
ที่ประกอบกิจการโดยไม่เป็นมลพิษต่อชุมชนหรือสิ่งแวดล้อม ตาม
กฎหมายว่าด้วยส่งเสริมและรักษาคุณภาพสิ่งแวดล้อมแห่งชาติ
การสาธารณูปโภคและ
สาธารณูปการเป็นส่วนใหญ่
สำหรับการใช้พื้นที่เพื่อกิจการอื่น ให้ใช้ที่ว่างไม่น้อยกว่าร้อยละเจ็ดสิบ
ของแปลงที่ดินที่ยื่นขออนุญาต
และห้ามใช้ประโยชน์ที่ดินเพื่อกิจการตามที่กำหนด ดังต่อไปนี้
 (๑)
โรงงานจำพวกที่ ๓ ตามกฎหมายว่าด้วยโรงงาน เว้นแต่โรงงานปรับคุณภาพ
ของเสียรวมของชุมชน
 (๒)
เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่า ตาม
กฎหมายว่าด้วยการสงวนและคุ้มครองสัตว์ป่า เพื่อการค้า
 (๓)
สถานสงเคราะห์หรือรับเลี้ยงเด็ก
 (๔)
สถานสงเคราะห์หรือรับเลี้ยงคนชรา
 (๕)
สุสานและฌาปนสถานตามกฎหมายว่าด้วยสุสานและฌาปนสถาน
 (๖)
การจัดสรรที่ดินเพื่อการอยู่อาศัย
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๑๑ ที่ดินประเภทชลบทและเกษตรกรรม ให้ใช้ประโยชน์เพื่อเกษตรกรรม
หรือเกี่ยวข้องกับเกษตรกรรม สถาบันราชการ
การสาธารณูปโภคและสาธารณูปการเป็นส่วนใหญ่ 
สำหรับการใช้พื้นที่เพื่อกิจการอื่น
ให้มีที่ว่างไม่น้อยกว่าร้อยละแปดสิบห้าของแปลงที่ดินที่ยื่นขอ
อนุญาต
และห้ามใช้ประโยชน์ที่ดินเพื่อกิจการตามที่กำหนดดังต่อไปนี้
 (๑)
โรงงานทุกจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงาน 
เว้นแต่โรงงานปรับคุณภาพของเสียรวมของชุมชน
 (๒)
จัดสรรที่ดินเพื่อประกอบอุตสาหกรรม
 (๓)
จัดสรรที่ดินเพื่อประกอบพาณิชยกรรม เว้นแต่เป็นการจัดสรรที่ดินที่เป็น
ส่วนหนึ่งของการจัดสรรที่ดินเพื่อการอยู่อาศัย
และมีพื้นที่ไม่เกินร้อยละห้าของพื้นที่โครงการ
ทั้งหมด
 (๔)
การอยู่อาศัยหรือประกอบพาณิชยกรรมประเภทห้องแถวหรือตึกแถว 
เว้นแต่เป็นการดำเนินการในโครงการจัดสรรที่ดินเพื่อการอยู่อาศัย
และมีพื้นที่ไม่เกินร้อยละห้าของ
พื้นที่โครงการทั้งหมด
 (๕)
การอยู่อาศัยประเภทห้องชุด อาคารชุด หรือหอพัก
 (๖)
การอยู่อาศัยหรือประกอบพาณิชยกรรมประเภทอาคารขยาดใหญ่
 (๗)
โรงแรมตามกฎหมายว่าด้วยโรงแรม
 ข้อกำหนดห้ามใช้ประโยชน์ที่ดิน
(๕) และ (๖) มิให้ใช้บังคับในกรณีการดำเนิน
การของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัด
 ถ้ามีการใช้ประโยชน์ที่ดินเพื่อการจัดสรรที่ดินเพื่อประกอบพาณิชยกรรม
ตาม (๓) และเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม
(๔) 
ดำเนินการอยู่ในการจัดสรรที่ดินเพื่อการอยู่อาศัยโครงการเดียวกัน
ให้ใช้พื้นที่เพื่อกิจการดังกล่าว
รวมกันไม่เกินร้อยละห้าของพื้นที่โครงการทั้งหมด
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๑๒ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม 
เฉพาะที่เป็นของรัฐ
ให้ใช้ประโยชน์เพื่อนันทนาการหรือเกี่ยวข้องกับนันทนาการ การรักษาคุณภาพ
สิ่งแวดล้อม หรือสาธารณประโยชน์
 ในกรณีที่ดินซึ่งเอกชนเป็นเจ้าของหรือผู้ครอบครองโดยชอบด้วยกฎหมาย
ให้ใช้
ประโยชน์เพื่อนันทนาการ การรักษาคุณภาพสิ่งแวดล้อม
การอยู่อาศัย เกษตรกรรม การ
สาธารณูปโภคและสาธารณูปการ เท่านั้น
 การใช้ประโยชน์ที่ดินประเภทนี้
ให้มีที่ว่างห่างจากริมฝั่งลำคลอง ลำราง หรือ
แหล่งน้ำสาธารณะตามสภาพธรรมชาติไม่น้อยกว่าหกเมตร
 ข้อ
๑๓ ที่ดินประเภทสถาบันการศึกษา ให้ใช้ประโยชน์เพื่อการศึกษาหรือเกี่ยว
ข้องกับการศึกษาสถาบันราชการ หรือสาธารณประโยชน์เท่านั้น
 ข้อ
๑๔ ที่ดินประเภทสถาบันศาสนา ให้ใช้ประโยชน์เพื่อการศาสนา หรือเกี่ยว
ข้องกับการการศาสนา การศึกษา สถาบันราชการ
หรือสาธารณประโยชน์เท่านั้น
 ข้อ
๑๕ ที่ดินประเภทสถาบันราชการ การสาธารณูปโภคและสาธารณูปการ ให้
ใช้ประโยชน์เพื่อกิจการของรัฐ
กิจการเกี่ยวกับการสาธารณูปโภคและสาธารณูปการ หรือสาธารณ
ประโยชน์เท่านั้น
 ข้อ
๑๖ ที่ดินประเภทโครงการคมนาคมและขนส่ง ให้ใช้ประโยชน์เพื่อก่อสร้าง
ถนน การสาธารณูปโภคและสาธารณูปการที่เกี่ยวข้อง
หรือเกษตรกรรมเท่านั้น
 ข้อ
๑๗ ให้ผู้มีอำนาจหน้าที่ในการควบคุมการก่อสร้างอาคารหรือประกอบ
กิจการในเขตผังเมืองรวมปฏิบัติการให้เป็นไปตามกฎกระทรวงนี้

 ให้ไว้
ณ วันที่ ๒๔ พฤศจิกายน พ.ศ. ๒๕๔๒
  ชำนิ ศักดิเศรษฐ์
  รัฐมนตรีช่วยว่าการ ฯ
รักษาราชการแทน
 
รัฐมนตรีว่าการกระทรวงมหาดไทย

 รายการประกอบแผนผังกำหนดการใช้ประโยชน์ที่ดินตามที่ได้จำแนกประเภท
 และแสดงโครงการคมนาคมและขนส่งท้ายกฎกระทรวง
  ฉบับที่ ๔๓๗ (พ.ศ.
๒๕๔๒)
 ออกตามความในพระราชบัญญัติการผังเมือง
พ.ศ. ๒๕๑๘
  ------------
 การใช้ประโยชน์ที่ดินให้เป็นไปตามแผนผังกำหนดการใช้ประโยชน์ที่ดินตามที่ได้
จำแนกประเภทไว้ในข้อ ๖ คือ
 ๑.
ที่ดินในบริเวณหมายเลข ๑.๑ ถึงหมายเลข ๑.๘ ที่กำหนดไว้เป็นสีเหลือง ให้
เป็นที่ดินประเภทที่อยู่อาศัยหนาแน่นน้อย
มีรายการดังต่อไปนี้
  ๑.๑ ด้านเหนือ จดแนวเขตผังเมืองด้านเหนือ
ซึ่งเป็นเส้นขนาน
ระยะ ๕๐๐ เมตร กับศูนย์กลางทางหลวงแผ่นดินหมายเลข ๓๐๘๐
 
ด้านตะวันออก จดถนนสาธารณะไม่ปรากฏชื่อ
ฟากตะวันตก และ
ถนนประชาวาส ฟากตะวันตก
 
ด้านใต้ จดถนนสาธารณะไม่ปรากฏชื่อ
ฟากเหนือ 
โรงเรียนเทศบาลวัดไทรอารีรักษ์ (มณีวิทยา) วัดไทราอารีรักษ์
ถนนสาธารณะไม่ปรากฏชื่อ ฟาก
ตะวันตก และที่สาธารณประโยชน์ริมแม่น้ำแม่กลอง
 
ด้านตะวันตก จดเส้นขนานระยะ
๑๕ เมตร กับริมแม่น้ำแม่กลอง 
ฝั่งตะวันออก
  ๑.๒ ด้านเหนือ จดแนวเขตผังเมืองด้านเหนือ
ซึ่งเป็นเส้นขนาน
ระยะ ๕๐๐ เมตร กับศูนย์กลางทางหลวงแผ่นดินหมายเลข ๓๐๘๐
 
ด้านตะวันออก จดเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านใต้ จดทางหลวงแผ่นดินหมายเลข
๓๐๘๐ ฟากเหนือ
 
ด้านตะวันตก จดเขตทางรถไฟสายใต้
ฟากตะวันตก
  ๑.๓ ด้านเหนือ จดทางหลวงแผ่นดินหมายเลข
๓๐๘๐ ฟากใต้
 
ด้านตะวันออก จดเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านใต้ จดถนนโพธาราม
- บ้านเลือก ฟากเหนือ
 
ด้านตะวันตก จดถนนสาธารณะไม่ปรากฏชื่อ
ฟากตะวันออก 
ศูนย์พินิจธรรม ถนนสาธารณะไม่ปรากฏชื่อ
ฟากตะวันตกและฟากเหนือ และเขตทางรถไฟสายใต้ 
ฟากตะวันออก
  ๑.๔ ด้านเหนือ จดถนนโพธาราม
- บ้านเลือก ฟากใต้
 
ด้านตะวันออก จดเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านใต้ จดถนนหนองกลางแตง
ฟากเหนือ
 
ด้านตะวันตก จดถนนหลังอำเภอ
และถนนเทศบาล ๑ ฟาก
ตะวันออก
  ๑.๕ ด้านเหนือ จดเส้นขนานระยะ
๑๕ เมตร กับแม่น้ำแม่กลอง
 
ด้านตะวันออก จดที่สาธารณะประโยชน์ริมฝั่งแม่น้ำแม่กลอง
ถนน
โชคชัย ฟากเหนือ และเส้นตั้งฉากกับถนนคลองกั้นน้ำชลประทาน
ที่จุดซึ่งถนนสาธารณะไม่ปรากฏ
ชื่อ บรรจบกับถนนคลองกั้นน้ำชลประทาน
 
ด้านใต้ จดถนนคลองกั้นน้ำชลประทาน
ฟากเหนือ และ
ถนนสาธารณะไม่ปรากฏชื่อ ฟากเหนือ
 
ด้านตะวันตก จดคลองบ้านใหม่
ฝั่งตะวันออก
 ทั้งนี้
ยกเว้นบริเวณหมายเลข ๗.๖ ที่กำหนดไว้เป็นสีเขียวมะกอก และบริเวณ
หมายเลข ๘.๗ ที่กำหนดไว้เป็นสีเทาอ่อน
  ๑.๖ ด้านเหนือ จดถนนหนองกลางแตง
ฟากใต้ และสถานีตำรวจ
ภูธรอำเภอโพธาราม
  ด้านตะวันออก จดเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านใต้ จดถนนสาธารณะไม่ปรากฏชื่อ
ฟากเหนือ
 
ด้านตะวันตก จดเส้นตรงซึ่งลากจากถนนสาธารณะไม่ปรากฏชื่อ
บรรจบกับถนนเข้าหมู่บ้านอร่ามกิจโพธา ไปทางทิศตะวันออก
ตามแนวถนนสาธารณะไม่ปรากฏชื่อ 
เป็นระยะ ๑๐๐ เมตร ไปทางทิศตะวันออกเฉียงเหนือ
จนบรรจบกับจุดซึ่งถนนหลังอำเภอบรรจบกับ
ถนนหนองกลางแตง
  ๑.๗ ด้านเหนือ จดถนนคลองกั้นน้ำชลประทาน
ฟากใต้
 
ด้านตะวันออก จดถนนสาธารณะไม่ปรากฏชื่อ
ฟากตะวันตก
 
ด้านใต้ จดถนนสาธารณะไม่ปรากฏชื่อ
ฟากเหนือ และเขต
ทางรถไฟสายใต้ ฟากเหนือ
 
ด้านตะวันตก จดเส้นตั้งฉากกับทางรถไฟสายใต้
ที่จุดซึ่งอยู่ห่าง
จรกจุดกึ่งกลางคลองบ้านใหม่
ไปทางทิศเหนือตามแนวทางรถไฟสายใต้ เป็นระยะ ๕๕๐ เมตร ไป
ทางทิศตะวันตกเฉียงเหนือ เป็นระยะ ๓๐๐ เมตร
เส้นตรงที่ต่อตรงจากเส้นตั้งฉากระยะ ๓๐๐ เมตร 
กับทางรถไฟสายใต้ ไปทางทิศตะวันตกเฉียงเหนือ
จนบรรจบกับเส้นตรงที่ต่อตรงจากเส้นขนานกับ
ถนนสาธารณะไม่ปรากฏชื่อที่จุดซึ่งเส้นขนานกับถนนสาธารณะไม่ปรากฏชื่อเริ่มต้นจากถนนโชคชัย
บรรจบกับถนนคลองกั้นน้ำชลประทาน
  ๑.๘ ด้านเหนือ จดเส้นตรงที่เริ่มต้นจากถนนผังเมืองที่จุดซึ่งอยู่ห่าง
จากถนนสาธารณะไม่ปรากฏชื่อ
บรรจบกับถนนผังเมืองไปทางทิศใต้ตามแนวถนนผังเมือง เป็น
ระยะ ๑๕๐ เมตร ไปทางทิศตะวันออก
จนบรรจบกับจุดซึ่งถนนสาธารณะไม่ปรากฏชื่อ บรรจบกับ
ถนนสาธารณะไม่ปรากฏชื่อและถนนสาธารณะไม่ปรากฏชื่อ ฟากใต้
 
ด้านตะวันออก จดเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านใต้ จดเส้นตั้งฉากกับทางรถไฟสายใต้
ที่จุดซึ่งอยู่ห่าง
จากจุดกึ่งกลางคลองบ้านใหม่
ไปทางทิศเหนือตามแนวทางรถไฟสายใต้ เป็นระยะ ๕๕๐ เมตร ไป
ทางทิศตะวันออกจนบรรจบกับเขตคลองส่งน้ำสายใหญ่ฝั่งซ้าย
ฝั่งตะวันตก
 
ด้านตะวันตก จดเขตทางรถไฟสายใต้
ฟากตะวันออก และถนน
สาธารณะไม่ปรากฏชื่อ ฟากตะวันออก
 ๒.
ที่ดินในบริเวณหมายเลข ๒.๑ ถึงหมายเลข ๒.๖ ที่กำหนดไว้เป็นสีส้ม ให้เป็น
ที่ดินประเภทที่อยู่อาศัยหนาแน่นปานกลาง
มีรายการดังต่อไปนี้
  ๒.๑ ด้านเหนือ จดที่สาธารณประโยชน์ริมฝั่งแม่น้ำแม่กลอง
ถนน
สาธารณะไม่ปรากฏชื่อ ฟากใต้ และถนนประชาวาส ฟากตะวันออก
 
ด้านตะวันออก จดเขตทางรถไฟสานใต้
ฟากตะวันตก
 
ด้านใต้ จดโรงฆ่าสัตว์เทศบาลเมืองโพธาราม
สำนักงาน
ฝ่ายป้องกันและบรรเทาสาธารณภัย
สถานธนานุบาลเทศบาลเมืองโพธาราม ถนนกสิกร ฟากเหนือ 
ถนนสาธารณะไม่ปรากฏชื่อ ฟากตะวันตก ถนนสาย ก ฟากตะวันตก
และที่สาธารณประโยชน์ริมฝั่ง
แม่น้ำกลอง
 
ด้านตะวันตก จดที่สาธารณประโยชน์ริมฝั่งแม่น้ำแม่กลอง
  ๒.๒ ด้านเหนือ จดถนนสาธารณะไม่ปรากฏชื่อ
ฟากใต้
 
ด้านตะวันออก จดถนนสาธารณะไม่ปรากฏชื่อ
ฟากตะวันตก
 
ด้านใต้ จดถนนโพธาราม
- บ้านเลือก ฟากเหนือ
 
ด้านตะวันตก จดเขตทางรถไฟสายใต้
ฟากตะวันออก
  ๒.๓ ด้านเหนือ จดถนนโพธาราม
- บ้านเลือก ฟากใต้
 
ด้านตะวันออก จดถนนเทศบาล
๑ ฟากตะวันตก
 
ด้านใต้ จดถนนโรงพยาบาล
- บ้านฆ้อง ฟากเหนือ
 
ด้านตะวันตก จดเส้นตั้งฉากกับแนวศูนย์กลางถนนโรงพยาบาล
- บ้านฆ้อง ที่จุดซึ่งถนนสาธารณะไม่ปรากฏชื่อบรรจบกับถนนโรงพยาบาล
- บ้านฆ้อง และถนน
สาธารณะไม่ปรากฏชื่อ ฟากตะวันออก
  ๒.๔ ด้านเหนือ จดถนนโชคชัย
ฟากใต้
 
ด้านตะวันออก จดถนนหลังที่ทำการไฟฟ้า
ฟากตะวันตก
 
ด้านใต้ จดถนนเลิศพาณิชย์
ฟากเหนือ
 
ด้านตะวันตก จดถนนโรงหีบ
(คลองโรงหีบเดิม) ฟากตะวันออก 
และวัดโพธิ์ไฟโรจน์
  ๒.๕ ด้านเหนือ จดถนนหนองกลางแดง
ฟากใต้
 
ด้านตะวันออก จดเส้นตรงที่เริ่มต้นจากจุดซึ่งถนนหนองกลางแตง
บรรจบกับถนนหลังอำเภอไปทางทิศตะวันตกเฉียงใต้
จนบรรจบกับถนนสาธารณะไม่ปรากฏชื่อ ที่
จุดซึ่งถนนสาธารณะไม่ปรากฏชื่อ
บรรจบกับถนนเข้าหมู่บ้านอร่ามกิจโพธาไปทางทิศตะวันตกตาม
แนวถนนสาธารณะไม่ปรากฏชื่อ เป็นระยะ ๑๐๐ เมตร
 
ด้านใต้ จดถนนสาธารณะไม่ปรากฏชื่อ
ฟากเหนือ และ
เส้นตรงที่เริ่มต้นตากจุดซึ่งถนนสาธารณะไม่ปรากฏชื่อ
บรรจบกับถนนสาธารณะไม่ปรากฏชื่อ ไป
ทางทิศตะวันตกจนบรรจบกับถนนผังเมือง
ที่จุดซึ่งถนนสาธารณะไม่ปรากฏชื่อ บรรจบกับถนนผัง
เมือง ไปทางทิศใต้ตามแนวถนนผังเมือง เป็นระยะ ๑๕๐ เมตร
 
ด้านตะวันตก จดถนนผังเมือง
ฟากตะวันออก
  ๒.๖ ด้านเหนือ จดถนนโชคชัย
ฟากใต้
 
ด้านตะวันออก จดถนนโรงหีบ
(คลองโรงหีบเดิม) ฟากตะวันตก
 
ด้านใต้ จดถนนเลิศพาณิชย์
ฟากเหนือ
 
ด้านตะวันตก จดถนนสาธารณะไม่ปรากฏชื่อ
ฟากตะวันออก 
และเส้นตั้งฉากกับถนนคลองกั้นน้ำชลประทาน
ที่จุดซึ่งถนนสาธารณะไม่ปรากฏชื่อ บรรจบกับถนน
คลองกั้นน้ำชลประทาน
 ๓.
ที่ดินในบริเวณหมายเลข ๓.๑ ถึงหมายเลข ๓.๖ ที่กำหนดไว้เป็นสีแดง ให้
เป็นที่ดินประเภทพาณิชยกรรมและที่อยู่อาศัยหนาแน่นมาก
มีรายการดังต่อไปนี้
  ๓.๑ ด้านเหนือ จดถนนกสิกร
ฟากใต้
 
ด้านตะวันออก จดถนนประชาวาส
ฟากตะวันตก ถนนพันพิมพ์ 
ฟากใต้ ถนนโพธาราม - บ้านเลือก ฟากตะวันตกและฟากใต้
และเขตทางรถไฟสานใต้ ฟาก
ตะวันตก
 
ด้านใต้ จดโรงเรียนโพธาวัฒนาเสนี
(หลังใน) วัดโพธาราม 
ถนนโพธาราม ฟากตะวันตก และถนนสาธารณะไม่ปรากฏชื่อ ฟากเหนือ
 
ด้านตะวันตก จดถนนสาย
ก ฟากตะวันออก และถนนสาธารณะ
ไม่ปรากฏชื่อ ฟากตะวันออก
  ๓.๒ ด้านเหนือ จดถนนโพธาราม
- บ้านเลือก ฟากใต้
 
ด้านตะวันออก จดถนนสาธารณะไม่ปรากฏชื่อ
ฟากตะวันตก และ
เส้นตั้งฉากกับแนวศูนย์กลางถนนโรงพยาบาล - บ้านฆ้อง
ที่จุดซึ่งถนนสาธารณะไม่ปรากฏชื่อ 
บรรจบกับถนนโรงพยาบาล - บ้านฆ้อง
 
ด้านใต้ จดถนนโรงพยาบาล
- บ้านฆ้อง ฟากเหนือ
 
ด้านตะวันตก จดถนนผังเมือง
ฟากตะวันออก
  ๓.๓ ด้านเหนือ จดถนนสาธารณะไม่ปรากฏชื่อ
ฟากใต้ 
วัดโพธาราม และโรงเรียนโพธาวัฒนาเสนี (หลังใน)
 
ด้านตะวันออก จดเขตทางรถไฟสายใต้
ฟากตะวันตก และถนน
เลิศพาณิชย์ ฟากตะวันตก
 
ด้านใต้ จดถนนทรงพล
ฟากเหนือ
 
ด้านตะวันตก จดถนนสาธารณะไม่ปรากฏชื่อ
ฟากตะวันออก 
และถนนสาย ก ฟากตะวันออก
  ๓.๔ ด้านเหนือ จดโรงพยาบาลโพธาราม
และสำนักงานมูลนิธิ
โรงพยาบาลโพธาราม
 
ด้านตะวันออก จดถนนสาธารณะไม่ปรากฏชื่อ
ฟากตะวันตก
 
ด้านใต้ จดถนนหนองกลางแตง
ฟากตะวันออก
 
ด้านตะวันตก จดถนนผังเมือง
ฟากตะวันออก
  ๓.๕ ด้านเหนือ จดถนนโรงพยาบาล
- บ้านฆ้อง
 
ด้านตะวันออก จดถนนหลังอำเภอ
ฟากตะวันตก
 
ด้านใต้ จดถนนสาธารณะไม่ปรากฏชื่อ
ฟากเหนือ
 
ด้านตะวันตก จดสนามฟุตบอลประชาชน
สนามเทนนิส และ
สนามเปตอง เทศบาลเมืองโพธาราม
  ๓.๖ ด้านเหนือ จดถนนโชคชัย
ฟากใต้ ถนนสาธารณะไม่ปรากฏ
ชื่อ ฟากตะวันตก และถนนทรงพล ฟากใต้
 
ด้านตะวันออก จดถนนเลิศพาณิชย์
ฟากตะวันตก และสำนักงาน
การไฟฟ้าอำเภอโพธาราม การไฟฟ้าส่วนภูมิภาค
 
ด้านตะวันตก จดถนนหลังที่ทำการไฟฟ้า
ฟากตะวันออก
 ๔.
ที่ดินในบริเวณหมายเลข ๔ ที่กำหนดไว้เป็นสีม่วงอ่อน ให้เป็นที่ดินประเภท
อุตสาหกรรมเฉพาะกิจ มีรายการดังต่อไปนี้
  ด้านเหนือ จดเส้นขนานระยะ
๒๐๐ เมตร กับศูนย์กลางทาง
หลวงแผ่นดินหมายเลข ๓๐๘๐ 
  ด้านตะวันออก จดแนวเขตผังเมืองรวมด้านตะวันออก
ซึ่งเป็นเส้น
ขนานระยะ ๘๐๐ เมตร
กับศูนย์กลางถนนเลียบคลองส่งน้ำสายใหญ่ฝั่งซ้าย
  ด้านใต้ จดทางหลวงแผ่นดินหมายเลข
๓๐๘๐ ฟากเหนือ
  ด้านตะวันตก จดถนนเลียบคลองส่งน้ำสายใหญ่ฝั่งซ้าย
ฟาก
ตะวันออก
 ทั้งนี้
ยกเว้นบริเวณหมายเลข ๙.๑ ที่กำหนดไว้เป็นสีน้ำเงิน
 ๕.
ที่ดินในบริเวณหมายเลข ๕.๑ ถึงหมายเลข ๕.๘ ที่กำหนดไว้เป็นสีเขียว 
ให้เป็นที่ดินประเภทชนบทและเกษตรกรรม มีรายการดังต่อไปนี้
  ๕.๑ ด้านเหนือ จดแนวเขตผังเมืองรวมด้านเหนือ
ซึ่งเป็นเส้นตรงที่
ต่อตรงจากเส้นระยะ ๕๐๐ เมตร
กับศูนย์กลางทางหลวงแผ่นดินหมายเลข ๓๐๘๐ ไปทางทิศ
ตะวันตกเฉียงเหนือ วันเกาะ และโรงเรียนวัดเกาะ (ไววรวิทย์)
  ด้านตะวันออก จดเส้นขนานระยะ ๑๕ เมตร
กับริมแม่น้ำแม่กลอง 
ฝั่งตะวันตก ทางหลวงแผ่นดินหมายเลข ๓๐๘๐ ฟากเหนือ
และทางหลวงแผ่นดินหมายเลข ๓๐๙๐
ฟากตะวันตก
 
ด้านใต้ จดทางหลวงแผ่นดินหมายเลข
๓๐๙๐ ฟากเหนือ
 
ด้านตะวันตก จดแนวเขตผังเมืองรวมด้านตะวันตก
ซึ่งเป็นคลอง
ส่งน้ำสายใหญ่ฝั่งขวา ฝั่งตะวันออก
  ๕.๒ ด้านเหนือ จดแนวเขตผังเมืองรวมด้านเหนือ
ซึ่งเป็นเส้นระยะ 
๕๐๐ เมตร กับศูนย์กลางทางหลวงแผ่นดินหมายเลข ๓๐๙๐
 
ด้านตะวันออก จดแนวเขตผังเมืองรวมด้านตะวันตก
ซึ่งเป็นเส้น
ขนานระยะ ๘๐๐ เมตร กับถนนเลียบคลองส่งน้ำสายใหญ่ฝั่งซ้าย
 
ด้านใต้ จดเส้นขนานระยะ
๒๐๐ เมตร กับศูนย์กลางทาง
หลวงแผ่นดินหมายเลข ๓๐๙๐
 
ด้านตะวันตก จดถนนเลียบคลองส่งน้ำสายใหญ่ฝั่งซ้าย
ฟาก
ตะวันออก
  ๕.๓ ด้านเหนือ จดทางหลวงแผ่นดินหมายเลข
๓๐๙๐ ฟากใต้
 
ด้านตะวันออก จดเส้นขนานระยะ
๑๕ เมตร กับแม่น้ำแม่กลอง
 
ด้านใต้ จดเส้นขนานระยะ
๑๕ เมตร กับแม่น้ำแม่กลอง 
ฝั่งเหนือ
 
ด้านตะวันตก จดแนวเขตผังเมืองรวมด้านตะวันตก
ซึ่งเป็นคลอง
ควาย ฝั่งตะวันออก คลองส่งน้ำสายใหญ่ฝั่งขวา ฝั่งใต้
ทางหลวงแผ่นดินหมายเลข ๓๐๙๐ ฟาก
ตะวันตก ฟากตะวันออก และฟากใต้ และวัดม่วง
 ทั้งนี้
ยกเว้นบริเวณหมายเลข ๗.๓ ที่กำหนดไว้เป็นสีเขียวมะกอก และบริเวณ
หมายเลข ๘.๖ ที่กำหนดไว้เป็นสีเทาอ่อน
  ๕.๔ ด้านเหนือ จดทางหลวงแผ่นดินหมายเลข
๓๐๘๐ ฟากใต้ 
และสำนักงานสหกรณ์อำเภอโพธาราม สหกรณ์การเกษตรโพธาราม จำกัด
 
ด้านตะวันออก จดแนวเขตผังเมืองรวมด้านตะวันออก
ซึ่งเป็นเส้น
ขนานระยะ ๘๐๐ เมตร
กับศูนย์กลางถนนเลียบริมคลองส่งน้ำสายใหญ่ฝั่งซ้าย
 
ด้านใต้ จดถนนโรงพยาบาล
- บ้านฆ้อง ฟากเหนือ
 
ด้านตะวันตก จดถนนเลียบคลองส่งน้ำสายใหญ่ฝั่งซ้าย
ฟาก
ตะวันออก
  ๕.๕ ด้านเหนือ จดถนนโรงพยาบาล
- บ้านฆ้อง ฟากใต้ และ
โรงเรียนโพธาวัฒนาเสนี (หลังนอก)
 
ด้านตะวันออก จดแนวเขตผังเมืองรวมด้านตะวันออก
ซึ่งเป็นเส้น
ขนานระยะ ๘๐๐ เมตร
กับศูนย์กลางถนนเลียบริมคลองส่งน้ำสายใหญ่ฝั่งซ้าย ฝั่งตะวันออก
 
ด้านใต้ จดถนนสาธารณะไม่ปรากฏชื่อ
ฟากเหนือ
 
ด้านตะวันตก จดถนนเลียบริมคลองส่งน้ำสายใหญ่ฝั่งซ้าย
ฝั่ง
ตะวันออก
 ทั้งนี้
ยกเว้นบริเวณหมายเลข ๙.๘ ที่กำหนดไว้เป็นสีน้ำเงิน
  ๕.๖ ด้านเหนือ จดเส้นขนานระยะ
๑๕ เมตร กับริมแม่น้ำแม่กลอง
 
ด้านตะวันออก จดคลองบ้านใหม่
ฝั่งตะวันตก
 
ด้านใต้ จดเขตทางรถไฟสายใต้
ฟากตะวันตก
 
ด้านตะวันตก จดแนวเขตผังเมืองรวมด้านตะวันตก
ซึ่งเป็นเส้น
ขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อ
ซึ่งอยู่ระหว่างทางรถไฟสายใต้
กับถนนไปบ้านเจ็ดเสมียน และเส้นตรงที่ต่อตรงจากเส้นขนานระยะ
๒๐๐ เมตร กับศูนย์กลางถนน
สาธารณะไม่ปรากฏชื่อ
ไปทางทิศเหนือจนบรรจบกับปากคลองควาย
ฝั่งตะวันออก

  ๕.๗ ด้านเหนือ  จดถนนสาธารณะไม่ปรากฏชื่อ
ฟากใต้
 
ด้านตะวันออก จดเส้นขนานกับถนนสาธารณะไม่ปรากฏชื่อ
ที่จุด
ซึ่งเส้นขนานกับถนนสาธารณะไม่ปรากฏชื่อ
เริ่มต้นจากถนนโชคชัยบรรจบกับถนนคลองกั้นน้ำ
ชลประทาน
เส้นตรงที่ต่อตรงจากเส้นขนานกับถนนสาธารณะไม่ปรากฏชื่อ ไปทางทิศใต้แล้วเป็น
เส้นตรงไปทางทิศตะวันออกเฉียงใต้ จนบรรจบกับเส้นตั้งฉากระยะ
๓๐๐ เมตร กับทางรถไฟสายใต้ 
ที่จุดซึ่งเส้นตั้งฉากระยะ ๓๐๐ เมตร
อยู่ห่างจากจุดกึ่งกลางคลองบ้านใหม่ ไปทางทิศเหนือตามแนว
ทางรถไฟสายใต้ เป็นระยะ ๕๕๐ เมตร
 
ด้านใต้ จดเขตทางรถไฟสายใต้
ฟากตะวันตก
 
ด้านตะวันตก จดคลองบ้านใหม่
ฝั่งตะวันออก และสถานีสูบน้ำที่ 
๑๑ โครงการส่งน้ำและบำรุงรักษาราชบุรี ฝั่งซ้าย
  ๕.๘ ด้านเหนือ จดเส้นตั้งฉากกับทางรถไฟสายใต้
ที่จุดซึ่งอยู่ห่าง
จากจุดกึ่งกลางคลองบ้านใหม่ ไปทางทิศเหนือ
ตามแนวทางรถไฟสายใต้ เป็นระยะ ๕๕๐ เมตร ไป
ทางทิศตะวันออก จนบรรจบกับเขตคลองส่งน้ำสายใหญ่ฝั่งซ้าย
ฝั่งตะวันตก ถนนเลียบคลองส่งน้ำ
สายใหญ่ฝั่งซ้าย ฟากตะวันออก
สำนักงานโครงการส่งน้ำและบำรุงรักษาราชบุรีฝั่งซ้าย สำนักงาน
ชลประทาน ๑๐ กรมชลประทาน และถนนสาธารณะไม่ปรากฏชื่อ ฟากใต้
  ด้านตะวันออก จดแนวเขตผังเมืองรวมด้านตะวันออก
ซึ่งเป็นเส้น
ขนานระยะ ๘๐๐ เมตร
กับศูนย์กลางถนนเลียบคลองส่งน้ำสายใหญ่ฝั่งซ้าย เส้นขนานระยะ ๓๐๐ 
เมตร กับศูนย์กลางถนนสาธารณะไม่ปรากฏชื่อ และเส้นขนานระยะ
๒๐๐ เมตร กับศูนย์กลางถนน
เลียบคลองส่งน้ำสายใหญ่ฝั่งซ้าย
 
ด้านใต้ จดแนวเขตผังเมืองรวมด้านใต้
ซึ่งเป็นเส้นตั้งฉาก
กับแนวศูนย์กลางทางรถไฟสายใต้
ที่จุดซึ่งอยู่ห่างจากถนนสาธารณะไม่ปรากฏชื่อบรรจบกับทาง
รถไฟสายใต้ ไปทางทิศตะวันตกเฉียงใต้ ตามแนวทางรถไฟสายใต้
เป็นระยะ ๒๐๐ เมตร
 
ด้านตะวันตก จดเขตทางรถไฟสายใต้
ฟากตะวันออก
 ๖.
ที่ดินในบริเวณหมายเลข ๖.๑ ถึงหมายเลข ๖.๔ ที่กำหนดไว้เป็นสีเขียวอ่อน 
ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม
มีรายการดังต่อไปนี้
  ๖.๑
บริเวณภายในเส้นขนานระยะ ๑๕ เมตร กับแม่น้ำแม่กลอง ฝั่งตะวันตก
  ๖.๒
บริเวณภายในเส้นขนานระยะ ๑๕ เมตร กับแม่น้ำแม่กลอง ฝั่งตะวัน
ออก ที่สาธารณประโยชน์ริมแม่น้ำแม่กลอง ฝั่งตะวันออก
ศูนย์เยาวชนเทศบาลเมืองโพธาราม และ
หอประชุมเทศบาลเมืองโพธาราม
  ๖.๓
บริเวณที่ดินที่เกิดจากน้ำไหลทรายมูลเป็นที่ดินของรัฐ
   ๖.๔ สนามฟุตบอลประชาชน
สนามเทนนิส และสนามเปตอง เทศบาลเมือง
โพธาราม
 ๗.
ที่ดินในบริเวณหมายเลข ๗.๑ ถึงหมายเลข ๗.๖ ที่กำหนดไว้เป็นสีเขียว
มะกอก ให้เป็นที่ดินประเภทสถาบันการศึกษา
มีรายการดังต่อไปนี้
  ๗.๑ โรงเรียนวัดเกาะ
(ไววรวิทย์)
  ๗.๒ โรงเรียนเทศบาลวัดไทรอารีรักษ์
(มณีวิทยา)
  ๗.๓
โรงเรียนชุมชนวัดเฉลิมอาสน์ และโรงเรียนผู้ใหญ่วัดเฉลิมอาสน์
  ๗.๔
โรงเรียนโพธาวัฒนาเสนี (หลังใน)
  ๗.๕
โรงเรียนโพธาวัฒนาเสนี (หลังนอก)
  ๗.๖
โรงเรียนเทศบาลวัดโชค (ธรรมเสนานีวรคุณ)
 ๘.
ที่ดินในบริเวณหมายเลข ๘.๑ ถึงหมายเลข ๘.๘ ที่กำหนดไว้เป็นสีเทาอ่อน 
ให้เป็นที่ดินประเภทสถาบันศาสนา มีรายการดังต่อไปนี้
  ๘.๑ วัดเกาะ
  ๘.๒ วัดม่วง
  ๘.๓ วัดไทรอารีรักษ์
  ๘.๔ ศูนย์พินิจธรรม
  ๘.๕ วัดโพธาราม
  ๘.๖ วัดเฉลิมอาสน์
  ๘.๗ วัดโชค
  ๘.๘ วัดโพธิ์ไพโรจน์
 ๙.
ที่ดินในบริเวณหมายเลข ๙.๑ ถึงหมายเลข ๙.๑๑ ที่กำหนดไว้เป็นสีน้ำเงิน 
ให้เป็นที่ดินประเภทสถาบันราชการ
การสาธารณูปโภคและสาธารณูปการ มีรายการดังต่อไปนี้
  ๙.๑
ชุมสายโทรศัพท์โพธาราม องค์การโทรศัพท์แห่งประเทศไทย
  ๙.๒ ที่ว่าการอำเภอโพธาราม และสำนักงานเทศบาลเมืองโพธาราม
  ๙.๓
สำนักงานไฟฟ้าอำเภอโพธาราม การไฟฟ้าส่วนภูมิภาค
  ๙.๔
โรงฆ่าสัตว์เทศบาลเมืองโพธาราม สำนักงานฝ่ายป้องกันและบรรเทา
สาธารณภัย และสถานธนานุบาลเทศบาลเมืองโพธาราม
  ๙.๕ โรงพยาบาลโพธาราม
และสำนักงานมูลนิธิโรงพยาบาลโพธาราม
  ๙.๖
ที่ว่าการอำเภอโพธาราม และสำนักงานเทศบาลเมืองโพธาราม
  ๙.๗
สำนักงานไฟฟ้าอำเภอโพธาราม การไฟฟ้าส่วนภูมิภาค
  ๙.๘
ที่ดินของเทศบาลเมืองโพธาราม
  ๙.๙
สถานีตำรวจภูธรอำเภอโพธาราม
  ๙.๑๐ สถานีสูบน้ำที่ ๑๑
โครงการส่งน้ำและบำรุงรักษาราชบุรีฝั่งซ้าย
  ๙.๑๑
สำนักงานโครงการส่งน้ำและบำรุงรักษาราชบุรีฝั่งซ้าย สำนักงาน
ชลประทาน ๑๐ กรมชลประทาน กระทรวงเกษตรและสหกรณ์
 ๑๐.
ที่ดินในบริเวณแนวถนนแบบ ก กำหนดไว้เป็นสีชมพู ให้เป็นที่ดินประเภท
โครงการคมนาคมและขนส่งขนาดเขตทาง ๒๐.๐๐ เมตร จำนวน ๑ สาย
เป็นถนนเดิมกำหนดให้
ขยายเขตทางคือ ถนนโชคชัย
เริ่มต้นจากถนนโชคชัยบรรจบกับถนนพันพิมพ์ ที่หลักหมุดผังเมือง
รหัส รบ. ๒๐๐๑ (N ๑, ๕๑๕, ๑๐๑ E ๕๙๒, ๑๘๐)
ไปทางทิศตะวันตกเฉียงใต้ตามแนวถนน
โชคชัย ระยะประมาณ ๕๘๒ เมตร จนบรรจบกับถนนไม่ปรากฏชื่อที่หลักหมุดผังเมืองรหัส
รบ. 
(N ๑, ๕๑๓, ๕๘๒ E ๕๙๑, ๙๔๖) 
 ทั้งนี้
เกณฑ์ความคลาดเคลื่อนของค่าพิกัด ไม่เกิน ๑๐ เมตร


--------------------------------------------------------
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่สมควรกำหนดให้ใช้บังคับ
ผังเมืองรวม ในท้องที่ตำบลสร้อยฟ้า ตำบลคลองตาคด
ตำบลบ้านเลือก ตำบลโพธาราม ตำบล
ท่าชุมพล ตำบลบ้านฆ้อง ตำบลคลองข่อย และตำบลบ้านสิงห์
อำเภอโพธาราม จังหวัดราชบุรี
เพื่อใช้เป็นแนวทางในการพัฒนา
และการดำรงรักษาเมืองและบริเวณที่เกี่ยวข้องหรือชนบท ในด้าน
การใช้ประโยชน์ในทรัพย์สิน การคมนาคมและการขนส่ง
การสาธารณูปโภค บริการสาธารณะ และ
สภาพแวดล้อม ทั้งนี้
เพื่อให้บรรลุวัตถุประสงค์ของการผังเมืองและโดยที่มาตรา ๒๖ วรรคหนึ่ง
แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง 
(ฉบับที่ ๓) พ.ศ. ๒๕๓๕ บัญญัติว่า
การใช้บังคับผังเมืองรวมให้กระทำโดยกฎกระทรวง จึงจำเป็น
ต้องออกกฎกระทรวงนี้

[รก.๒๕๔๒/๑๓๖ก/๘/๒๙ ธันวาคม ๒๕๔๒]


 ภคินี/พิมพ์
 ๒๗/๓/๒๕๔๕